Pihkva kubermang

**Pihkva kubermang** (vene keeles *Псковская губерния*) oli Venemaa keisririigi, Vene SFNV ja Nõukogude Liidu haldusüksus aastatel 1772−1777 ja 1796−1927.

## Ajalugu
Alates 1708. aastast, mil Venemaal moodustati haldusreformi käigus kubermangud, kuulus Pihkvamaa Ingerimaa kubermangu (1710. aastal nimetati see ümber Peterburi kubermanguks) koosseisu. 1719. aastal rajati Peterburi kubermangu  Pihkva provints. 1727. aastal eraldati Peterburi kubermangust Novgorodi kubermang ja selle üheks provintsiks oli Pihkva. Selline haldusjaotus jäi kehtima 1772. aasta 22. maini, mil moodustati uue haldusüksusena Pihkva kubermang. Selle keskus oli alguses Opotškas, alates 1776. aasta 24. augustist aga sai kubermangulinnaks Pihkva. Keisrinna Katariina II kehtestas 1775. aastal seaduse, kaotati haldusüksustena provintsid. Samal aastal eraldati kubermangust Polotski, millest sai omaette kubermang. 1777. aastal moodustati kubermangu asemel Pihkva asehaldurkond. Viimane kaotati 1796. aastal ja Pihkvast sai taas kubermang. Alates 6. augustist 1823 kuni 1829. aasta 31. detsembrini oli Pihkva kubermang Liivi-, Eesti- ja Kuramaa kindralkubermangu osa. Aprillist 1918 kuni 1919. aastani kuulus Pihkva Põhja Oblasti Kommuunide Liidu koosseisu. Kubermang kaotati 1927. aastal ja selle alad liideti Leningradi oblastiga.

## Asend
Enne Esimest maailmasõda piirnes kubermang põhjas Peterburi, kirdes Novgorodi, idas Tveri, kagus Smolenski, lõunas ja edelas Vitebski ning läänes Liivimaa kubermanguga.

## Haldusjaotus
### 1772−1776
Kubermangu moodustamise ajal koosnes haldusüksus neljast provintsist. Pihkva ja Velikije Luki olid varem kuulunud Novgorodi kubermangu koosseisu. Ülejäänud kaks olid liidetud Venemaaga esimese Poola jagamise tulemusel: Lätimaa Latgale Dvinski ehk Dünaburg oli olnud Poola-Liivimaa osa ja Polotski kuulus varem Polotski vojevoodkonna koosseisu. Juba 1772. aasta lõpul liideti kubermanguga viieski provints − Vitebski, mis oli eraldatud Mogiljovi kubermangust.

Pihkva kubermangu kuulusid 1772. aastal: Dvinski ehk Dünaburgi provints, Pihkva provints, Polotski provints, Velikije Luki provints, Vitebski provints

### 1776−1777
1776. aasta reformiga jagati senine Pihkva kubermang kaheks; sellest eraldati Polotski kubermang. Pihkva kubermangu koosseisu jäid endised Pihkva ja Velikije Luki provintside alad. Lisaks liideti haldusüksusega Novgordi kubermangust eraldatud Porhovi ja Gdovi maakonnad. Hiljem lisandusid mitmed Novgorodi maakonna vallad.

### 1777−1796

### 1796−1927
Pärast asehalduskorralduse kaotamist 1796. aastal sai Pihkvast taas kubermang. Nüüd oli selle koosseisus kuus maakonda. 1802. aasta 24. aprillil lisandusid veel Novorževi ja Holmi maakond. See maakondlik haldusjaotus jäi kehtima 1927. aastani.

#### Pihkva kubermangu haldusjaotus 1913. aastal
* Holmi maakond
* Novorževi maakond
* Opotška maakond
* Ostrovi maakond
* Pihkva maakond
* Porhovi maakond
* Toropetsi maakond
* Velikije Luki maakond

## Taristu

### Peterburi–Varssavi raudtee

1859. aasta veebruaris avati rongiliikluseks Peterburi–Varssavi raudtee Luga–Pihkva lõik, 1860. aasta jaanuaris Pihkva–Ostrovi lõik. 1889. aastal valmis Pihkva–Riia raudtee, mis ühendas Venemaa sisekubermangud Balti kubermangudes asunud sadamatega. Pihkva-Riia raudteeliin ehitati hargnemisena Peterburi–Varssavi raudteeliinist ja seetõttu loeti liini algpunktiks Venemaa keisririigis riigi pealinna Peterburi. Raudteeliiniga seoses ehitati Pihkvasse esimene alaline sild (Riia sild) üle Velikaja jõe.

## Aadel

1785. aastal sai aadel keisrinna Katariina II Aadliarmukirjaga õiguse moodustada kohalikke aadlikogusid, samuti privileegi valida kubermangu- ja maakonna aadlimarssaleid. Ühtlasi seati sisse kubermangu aadlisuguvõsaraamatud, kuhu kanti kubermangu maaomanikud. 1916. aasta seisuga oli aadlisuguvõsaraamatuisse kantud 932 suguvõsa.

### Pihkva kubermangu aadlimarssalid 1779−1917

## Võimukandjad

### Kindralkubernerid
#### Mogiljovi ja Pihkva kindralkuberner 1772−1777

#### Liivimaa, Kuramaa, Eestimaa ja Pihkva kindralkuberner 1823−1829

### Sõjakubernerid
#### Smolenski ja Pihkva sõjakubernerid 1797−1799

#### Pihkva sõjakuberner 1799−1800

### Kubernerid
#### Pihkva kubernerid 1772−1777

#### Pihkva tsiviilkubernerid 1796−1917

### Viitsekubernerid
#### Pihkva viitsekubernerid 1796−1917

### Semstvo esimehed
#### Pihkva kubermangu semstvo esimehed 1865−1917

## Kaardid

RussianEmpireMap1800-08-PskovskayaProvince.jpg|Pihkva kubermang Alexander Wilbrechti kaardil *Атлас Российской империи. 1800 год. Лист 8. Псковская губерния из 6 уездов*
Pskovian governorate 1820.jpg|Pihkva kubermang 1820. aastal
Shubert map - R06L07.jpg|Pihkva kubermang Friedrich Theodor Schuberti topograafilistel joonistel (1826–1840)
Shubert map - R06L08.jpg|Pihkva kubermang Friedrich Theodor Schuberti topograafilistel joonistel 2
Shubert map - R07L07.jpg|Pihkva kubermang Friedrich Theodor Schuberti topograafilistel joonistel 3
Shubert map - R07L08.jpg|Pihkva kubermang Friedrich Theodor Schuberti topograafilistel joonistel 4
Shubert map - R08L07.jpg|Pihkva kubermang Friedrich Theodor Schuberti topograafilistel joonistel 5
Shubert map - R08L08.jpg|Pihkva kubermang Friedrich Theodor Schuberti topograafilistel joonistel 6
Shubert map - R10L07.jpg|Pihkva kubermang Friedrich Theodor Schuberti topograafilistel joonistel 7
Shubert map - R09L07.jpg|Pihkva kubermang Friedrich Theodor Schuberti topograafilistel joonistel 8
Карта волостей Псковской губернии.jpg|Pihkva kubermangu vallad 1892. aastal


## Vaata ka
* Pihkva asehaldurkond
* Pihkva oblast
* Pihkva provints
* Pihkva vürstiriik
* Setumaa

## Viited

## Kirjandus
* *Сборник Псковской губернской ученой архивной комиссии*. Выпуск I. Псков: Типография Губернскаго Правления, 1917 http://elib.shpl.ru/ru/nodes/13317-pskovskaya-gubernskaya-uchenaya-arhivnaya-komissiya-sbornik-pskovskoy-gubernskoy-uchenoy-arhivnoy-komissii-vyp-1-pskov-1917.

## Välislingid

* Pihkva kubermangu haldusjaotuse ajalugu